Kalundborgmotorvejen

Kalundborgmotorvejen er en foreløbig 13,4 km lang motorvej på Sjælland. Motorvejen er en del af Primærrute 23. Motorvejens første etape blev officielt indviet den 27. august 2013 af transportminister Pia Olsen Dyhr.

Forløb 

Motorvejen går fra Motorvejskryds Holbæk i vestlig retning mod Kalundborg. Motorvejen stopper ved Dramstrup, hvor den direkte fortsætter som motortrafikvej ad Skovvejen. Der er planlagt linjeføring resten af vejen til Kalundborg, men endnu ikke vedtaget anlægslov.

Etaper 

|-
| Motorvejskryds Holbæk || align="center" | ||  Kvanløse || align="center" | 2  || align="center" | 4 || align="center" | 6,9 || align="center" |2013 ||
|-
| Kvanløse|| align="center" |  || Dramstrup  || align="center" |  || align="center" | 4 || align="center" | 6,5 || align="center" |2019 ||
|-
| Dramstrup || align="center" |  || Kalundborg|| align="center" | || align="center" | 4 || align="center" | 30 ||2028||
|}

Historie 
Skovvejen blev i 1950'erne samt især i 1960'erne og 1970'erne udbygget som en af Danmarks første motortrafikveje i ca. 34 km nyt tracé. Trods udbygningen af Skovvejen opstod der efterhånden et stigende ønske om bedre trafikforbindelser mellem Kalundborg og Holbæk. Folketinget vedtog 29. januar 2009, at rute 23 mellem Holbækmotorvejen og Regstrup skulle opgraderes til motorvej på de første ca. 6 km. Denne aftale er også kendt som 1. etape af Kalundborgmotorvejen. Denne 1. etape åbnede 27. august 2013 på strækningen fra Motorvejskryds Holbæk ved Elverdam til til-/frakørsel 2 Kvanløse. Folketinget vedtog i april 2015 loven om anlæg af motorvej syd om Regstrup også kendt som 2. etape af Kalundborgmotorvejen. Det drejede sig om en ca. 6,5 km lang strækning mellem Kvanløse, hvor den eksisterende Kalundborgmotorvej sluttede, og videre syd om Regstrup med tilslutning til Skovvejen omtrent ud for Dramstrup. De første 4 km af 2. etape, dvs. fra Kvanløse forbi til-/frakørsel 3 til et stykke efter Nr. Jernløse, åbnede for trafik i maj 2019, mens de resterende ca. 2,5 km frem til Dramstrup åbnede for trafik den 20. september 2019. Linjeføringen af resten af en fremtidig motorvejsstrækning fra Dramstrup til Kalundborg er fastlagt, men er endnu ikke vedtaget ved anlægslov.

Den 7. april 2021 fortalte regeringen i deres nye udspil for en ny transportaftale, at tredje etape af Kalundborgmotorvejen mellem Dramstrup og Kalundborg skal bygges, så den kommer til at gå helt til Kalundborg. Dog vil regeringen ikke lægge sig fast på en dato på hvornår motorvejen kan stå færdig. Det vil først blive drøftet under de kommende forhandlinger.   

Den 21. april 2023 fortalte Vejdirektoratet at de havde opdateret deres projektforslag til tredje etape af Kalundborgmotorvejen.
I det opdaterede projektforslag og for at tilpasse den bevilling på 2,1 milliard der er sat af, foreslår Vejdirektoratet at den firesporede motortrafikvej (Skovvejen) mellem Jyderup øst og Bjergsted, en strækning på syv km, ikke bliver ombygget til en motorvej, da der mangler ca. 500 mio. for at den sidste strækning kan ombygges. Den nuværende firesporede motortrafikvej har en hastighedsbegrænsning på 90 km/t mens hvis strækningen bliver ophøjet til en motorvej må man køre 110 km/t. Derudover vil der ikke blive opsat støjskærme i Jyderup mens en kommende rasteplads mellem Mørkøv og Jyderup også bliver sparet væk.

Referencer

Se også 
 Motorveje i Danmark
 Primærrute 23

Motorveje i Danmark